NGC 1851

Το NGC 1851 είναι σφαιρωτό σμήνος στον αστερισμό Περιστερά. Απέχει από τη Γη περίπου 39.800 έτη φωτός, όπως υπολογίστηκε από την μελέτη των μεταβλητών τύπου RR Λύρας, και περίπου 54.000 έτη φωτός από το κέντρο του Γαλαξία. Πιθανόν να ήταν τμήμα του νάνου του Μεγάλου Κυνός, ενός γαλαξία νάνου ο οποίος βρίσκεται σε διαδικασία συγχώνευσης με τον Γαλαξία. Μαζί με το NGC 1851, άλλα τρία σφαιρωτά σμήνη πιθανώς ανήκουν στο νάνο του Μεγάλου Κυνός, το Μεσιέ 79, το NGC 2298 και το NGC 2808. Το ανακάλυψε ο Τζέιμς Ντάνλοπ τις 29 Μαΐου 1826. Έχει φαινόμενο μέγεθος +7,14.NGC 1851 από το SEDS

Η ηλικία του υπολογίζεται περίπου σε 14 δις έτη, αλλά τα άστρα φαίνεται να αποτελούνται από πληθυσμούς δύο διαφορετικών ηλικιών, με τη διαφορά ανάμεσα στους δύο πληθυσμούς να είναι 1 δις έτη,Eugenio Carretta και άλλοι (2011) Multiple stellar populations in the globular cluster NGC 1851 και τα μέλη του παρουσιάζουν μεγάλη ποικιλομορφία στη μεταλλικότητα, καθώς επίσης και στη συγκέντρωση ζιρκονίου και λανθανίου. Το μόνο άλλο σφαιρωτό σμήνος που έχει μελετηθεί και παρουσιάζει παρόμοια ποικιλία είναι το ω Κενταύρου, ένα από τα μεγαλύτερα σφαιρωτά σμήνη του Γαλαξία και θεωρείται ότι είναι πυρήνας ενός γαλαξία που απορροφήθηκε από τον Γαλαξία. Πιθανόν αυτή η ποικιλία να είναι αποτέλεσμα της συγχώνευσης δύο σμηνών σε ένα.

Στο NGC 1851 επίσης βρίσκεται μία πηγή ακτινών-Χ, η 4U 0513-40, η οποία πιθανόν να είναι υπερσυμπυκνωμένος διπλός αστέρας, με περίοδο περιφοράς 17 λεπτά.D. R. Zurek, C. Knigge, T. J. Maccarone, A. Dieball και K. S. Long (2009) An ultracompact x-ray binary in the globular cluster NGC 1851 The Astrophysical Journal, Volume 699, Number 2

 Παραπομπές 

 Εξωτερικοί σύνδεσμοι 

κατηγορία:Σφαιρωτά σμήνη
κατηγορία:Περιστερά (αστερισμός)
1851
κατηγορία:Αντικείμενα Caldwell